ברוך פישר

ברוך פישר (נולד ב-1949) הוא פרופסור אמריטוס בפקולטה להנדסת חשמל ומחשבים על שם אנדרו וארנה ויטרבי בטכניון.<ref name=":0"></ref> פישר הוא עמית אופטיקה (לשעבר האגודה האופטית של אמריקה) משנת 1996 "על תרומתו לאופטיקה פוטורפרקטיבית לא ליניארית, ובכלל זה פיתוח מראה בעלת צימוד מופע כפול",<ref></ref> ומחזיק לשעבר בקתדרה לאלקטרואופטיקה ולאלקטרוניקה על שם מקס קנול בטכניון.

== ביוגרפיה ==
ברוך פישר קיבל תואר ראשון בפיזיקה מאוניברסיטת בר-אילן בשנת 1973. הוא המשיך את לימודיו בבר-אילן לתואר שני, אותו סיים עם ציון תזה מעולה ב-1975 ולתואר שלישי, אותו קיבל בהצטיינות יתרה ב-1980.<ref name=":0" />

פישר המשיך לפוסט-דוקטורט כעמית מחקר ע"ש ויצמן במכון הטכנולוגי של קליפורניה (Caltech) בשנת 1981,<ref></ref> והצטרף ב-1983 לטכניון כמרצה בכיר בפקולטה להנדסת חשמל. הוא קודם לדרגת פרופסור חבר בשנת 1987, ולפרופסור מן המניין ב-1991.<ref name=":0" />

פישר כיהן כדיקן הפקולטה להנדסת חשמל ומחשבים על שם אנדרו וארנה ויטרבי בשנים 2004-1999. בתקופת כהונתו הוא יזם וייסד את מרכז משה ושרה זיסאפל לננו-אלקטרוניקה, ובתקופה זו השיג מימון ונבנה בפקולטה ה-Computech – מרכז ויטרבי ללימודים מתקדמים בטכנולוגיות מחשוב. פישר כיהן גם כראש מרכז המחקר למיקרו-אלקטרוניקה בשנים 2001-1993 וכראש מרכז המחקר לאופטו-אלקטרוניקה בשנים 2008-2017. הוא פרש בשנת 2017 כפרופסור אמריטוס.<ref name=":1"></ref>

במהלך השנים היה פישר עורך ב-Optics Letters וחבר מערכת ב-Nonlinear Optical Physics and Materials. פישר היה חבר בדירקטוריון חברת MRV Communications מקליפורניה וכיהן כחבר דירקטוריון הטכניון.<ref></ref><ref></ref> בשנת 2000 ייסד את חברת ההזנק All-Optical.

פישר התארח במכון הטכנולוגי של קליפורניה (Caltech), באוניברסיטת דרום קליפורניה, במעבדות בל, באוניברסיטת אילינוי, באוניברסיטת טאפטס, ב-MIT,<ref name=":1" /> בספיאנצה – אוניברסיטת רומא, ב-École Nationale Supérieure des Télécommunications E.N.S.T (פריז) ובבר-אילן.

בין תלמידיו לתארים מתקדמים הנמצאים כיום באקדמיה: שמואל שטרנקלר (אוניברסיטת אריאל), שמעון וייס (UCLA), מרדכי שגב (הטכניון), משה הורוביץ (הטכניון), עמרי גת (האוניברסיטה העברית) וגלעד אורן (המרכז למחקר גרעיני שורק).<ref></ref>

ברוך פישר נשוי לאסתר ולהם שלושה ילדים – עודד, רננה (פישר-וינברגר) ומרים (פישר-הורוביץ).<ref name=":1" />

== מחקריו ==
מחקריו של פישר כוללים: זכוכיות דיפול ומעוותים,<ref></ref><ref></ref> זיהומים מגנטיים וחשמליים במתכות דו-ממדיות,<ref></ref> אופטיקה לא-ליניארית - תחום שבו עבד בעבר באופטיקה פוטורפרקטיבית ואופטיקת צימוד המופע (phase conjugate optics). פישר ניסח ופתר את המשוואות הלא-ליניאריות המלאות והבסיסיות של עירוב ארבעה גלים בתווך פוטורפרקטיבי, המציא את מראות מצמידות המופע הפסיביות (נשאבות עצמית) הראשונות<ref></ref><ref></ref> ואת צימוד המופע הכפול (double phase conjugation),<ref></ref><ref></ref> לכידה עצמית פוטורפרקטיבית וסוליטונים מרחביים פוטורפרקטיביים.<ref></ref><ref></ref> הוא הדגים קיבוע מידע (תמונות וסריגים) בגבישים פוטורפרקטיביים,<ref></ref><ref></ref> את תופעת נעילת האופנים הרוחביים הראשונה והצגת ממדים סינתטיים שיכולים להיות מעל או מתחת ל-3 ממדים בלייזרים נעולי אופנים.<ref></ref> הוא עבד גם בעירוב גלים בחיידקי רודופסין (Bacterio-Rhodopsin),<ref></ref><ref></ref> בסיבים אופטיים ובתקשורת בסיבים אופטיים, ובאופטיקת פולסים.

הוא פיתח לייזר חדש הניתן לכוונון של אורך הגל<ref></ref> ומצא אפקטי איתור (localization) בסיבים ובלייזרים.<ref></ref><ref></ref><ref></ref> פישר פיתח את גישת ה-many-body photonics<ref></ref><ref></ref> והראה כיצד ניתן לצפות ולהשתמש בניתוח מכנו-סטטיסטי באופטיקה ובלייזרים. זה כלל מעברי פאזה ותופעות קריטיות בלייזרים ובאור.<ref></ref><ref></ref><ref></ref><ref></ref> הוא מצא מנגנון חדש לאינטראקציה בין פולסים בלייזרים בגלל רעש, בדומה לאפקט קאזימיר (Casimir) הקוונטי,<ref></ref> אפקטים קלאסיים חדשים של עיבוי (קונדנסציה) של פוטונים בלייזר,<ref></ref><ref></ref><ref></ref> והציג את התצפית הראשונה של תרמליזציה ועיבוי בוז-איינשטיין (Bose-Einstein Condensation) של פוטונים בסיבים המבוסס על סטטיסטיקה קוונטית.<ref></ref><ref></ref><ref></ref>

== פרסומיו ==
פישר כתב יותר מ-300 מאמרים אקדמיים בעיתונים מדעיים וכנסים ועל שמו רשומים 9 פטנטים.<ref></ref>

== קישורים חיצוניים ==

* 
* [https://fischer.net.technion.ac.il/publications-patents/ ברוך פישר] רשימת מאמרים נבחרים ופטנטים

==הערות שוליים==

קטגוריה:בעלי תואר דוקטור מאוניברסיטת בר-אילן
קטגוריה:פיזיקאים ישראלים
קטגוריה:סגל הטכניון: הנדסת חשמל
קטגוריה:ישראלים שנולדו ב-1949